מש"ק משמעת

מש"ק משמעת (כיום נקרא נגד היחידה) הוא תפקיד בצה"ל שממלא מש"ק (מפקד שאינו קצין) הכפוף לרוב לנגד המשמעת, ואחראי לסוגיית המשמעת בבסיס. באחריותו:
 אכיפת הלכות והוראות לפי פקודות מטכ"ל מטעם גיליון המשמעת של ראש ענף (רע"ן) משטר ומשמעת באכ"א, ובפרט דרישות הלבוש של צה"ל.
 טיפול במנהלה הקשורה בדין משמעתי ביחידה.

מש"ק משמעת הוא אחד מהחוגרים בעלי התפקיד היחידים בצה"ל המורשים על פי פקודות מטכ"ל להגיש ולחתום על טופסי תלונות כנגד חיילים שהפרו את הוראות הצבא (בתנאי שדרגתם גבוהה מדרגתו של החייל שנגדו מוגשת התלונה). חובת ההזדהות בפני מש"ק משמעת חלה גם על נגדים וקצינים אם נקבע כך בפקודות הקבע של המחנה או היחידה.

מש"ק משמעת שעבר קורס ייעודי עונד שרוך בצבע חום-זהב.

בחיל האוויר ובחיל הים מקובל שמש"קי משמעת שהוכשרו בחפיפה בלבד, ולא בקורס, יקבלו שרוך בצבע לבן, או שחור.

מקצועות צבאיים